Stafordas

Stafordas () – miestas Jungtinėje Karalystėje, centrinėje Anglijoje, 40 km į šiaurės vakarus nuo Birmingamo, prie Sou upės (Trento intakas); Stafordšyro grafystės centras. Geležinkeliai ir plentai į Londoną, Birmingamą, Mančesterį. Verčiamasi geležinkelio riedmenų gamyba, chemijos (reagentų), elektromechanikos, avalynės pramone, druskos apdirbimu. Veikia Stafordo universitetas (įkurtas 1992 m.), miesto muziejus, teatras, meno galerija (1914 m.), rotušė (1799 m.), Swan viešbutis, susijęs su XIX a. literatais Čarliu Dikensu ir Džordžu Borou. Staforde išlikę XI a. pilies griuvėsiai (sugriauta 1634 m., per Anglijos revoliuciją).

 Istorija 
Vietovardis kilęs iš sen. anglų žodžių staithe ir ford ('prieplaukos brasta').

Staffordas, manoma, įkurtas apie 700 m. Istoriniuose šaltiniuose pirmą kartą paminėtas 913 m., kai Etelfelda Mersietė (Æthelflæd) čia pastatydino tvirtovę. Stafordas buvo vienas svarbiausių Mersijos karalystės centrų, dėl pelkėtų apylinkių jos karaliai naudojosi juo kaip slaptaviete. XI a. užkariautas normanų. Stafordui miesto teisės suteiktos 1206 m. Tapo Stafordšyro grafystės centru. 1643 m., Anglijos pilietinio karo metu, parlamentaristai užėmė rojalistų valdytą Stafordą ir sugriovė jo pilį.Stafford, Encyclopaedia Britannica. Nuo XVIII a. buvo svarbus batų gamybos centras.

 Šaltiniai 

Kategorija:Anglijos miestai
Kategorija:Stafordšyro gyvenvietės